กฎเหล็ก
ข้าราชการเช้าชามเย็นชามทั้งหลายเตรียมตัวหนาวกันได้
9 เม.ย. 2556

ข้าราชการเช้าชามเย็นชามทั้งหลายเตรียมตัวหนาวกันได้
การประชุมคณะรัฐมนตรี (ครม.) วันที่ 9 เม.ย.นี้ สำนักงานคณะกรรมการข้าราชการพลเรือน (ก.พ.) จะเสนอเรื่องร่างกฎ ก.พ. ว่าด้วยการสั่งให้ข้าราชการพลเรือนสามัญออกจากราชการ กรณีขาดคุณสมบัติทั่วไป หรือมีลักษณะต้องห้าม กรณีหย่อนความสามารถ
รวมถึงผู้ที่บกพร่องในหน้าที่หรือประพฤติตนไม่เหมาะสม กรณีมีมลทินหรือมัวหมอง และกรณีต้องรับโทษจำคุกในความผิดที่ได้กระทำโดยประมาท หรือความผิดลหุโทษ หรือต้องรับโทษจำคุกโดยคำสั่งศาล พ.ศ. ...ให้ที่ประชุม ครม.พิจารณา
ก.พ.ให้เหตุผลว่า เป็นการกำหนดหลักเกณฑ์การสั่งให้ข้าราชการพลเรือนสามัญออกจากราชการเพื่อรับบำเหน็จบำนาญทดแทน ตามกฎหมายว่าด้วยบำเหน็จบำนาญ เพื่อให้เป็นไปตาม พ.ร.บ.ข้าราชการพลเรือน พ.ศ. 2551 
ว่ากันว่าสาระสำคัญของร่างกฎ ก.พ. กำหนดว่าข้าราชการพลเรือนสามัญที่ไม่เลื่อมใสในการปกครองระบอบประชาธิปไตย อันมีพระมหากษัตริย์ทรงเป็นประมุขก็สามารถให้ออกได้ด้วย
บกพร่องในหน้าที่ หรือประพฤติตนไม่เหมาะสมต่อตำแหน่งหน้าที่ราชการ หากอนุกรรมการข้าราชการพลเรือน (อ.ก.พ.) ในสังกัดพิจารณา และเมื่อมีมติก็ให้ผู้บังคับบัญชาดังกล่าว สั่งให้ผู้นั้นออกจากราชการได้ด้วย
แต่ต้องแจ้งสิทธิและระยะเวลาในการอุทธรณ์ในคำสั่งไว้ด้วย
ไม่หนาวไข้คราวนี้ก็ให้รู้กันไป